આ અંગે વાત કરતા શિંતોર્યા કરાટે ડુ ઇન્ડિયાના પ્રિન્સિપાલ સેન્સી હેમા શર્મા કહે છે, ‘સેલ્ફ ડિફેન્સ તો દરેક ફિલ્ડમાં જરૃરી છે. ડગલે ને પગલે સ્વરક્ષણ અનિવાર્ય છે. પાંચ વર્ષના બાળકથી લઈને મોટી ઉંમરની મહિલાઓ સુધી આજે કોઈ સેફ નથી. સેલ્ફ ડિફેન્સ શરીર કરતાં મન અને દિમાગની ટ્રેનિંગ છે. કરાટે માત્ર મારધાડ નથી. તેમાં એવી ટ્રિક હોય છે જેનાથી તમારું મન તો મક્કમ બને જ છે સાથે જ તમે સ્વરક્ષણ માટે બરોબર પ્રિપેર્ડ બનો છો. કોઈ પણ ઘટના ગમે ત્યાં બની શકે છે, ત્યારે જો તમારી પાસે માર્શલ આર્ટનું બેઝિક જ્ઞાન પણ હોય તો તે ઉપયોગી બને છે. સાથે જ પોતાની રક્ષા જાતે કરી શકવાની ક્ષમતા છે તે વાત જ તમારો આત્મવિશ્વાસ વધારે છે. આ માટે પરિવારે પણ આગળ આવવું જોઈએ. આપણા ગુજરાતની વાત કરું તો આજે પણ એવી માન્યતા છે કે ભણવા પર વધારે ધ્યાન આપ. જો કરાટે કે માર્શલ આર્ટ શીખવાની વાત આવે તો દીકરીને કહી દેવામાં આવે છે કે તારા મસલ્સ વધી જશે, તું બોય જેવી દેખાઇશ વગેરે..વગેરે.. આપણા ત્યાં હજુ નોલેજનો અભાવ છે. જૂની માન્યતા હજુ ચાલે છે કે દીકરી છે તો ગરબા શીખવા જા. સેલ્ફ ડિફેન્સ શીખીને તું શું કરીશ. લાઇફમાં જેમ એજ્યુકેશન જરૃરી છે તે જ રીતે સેલ્ફ ડિફેન્સ શીખવંુ એ પણ લાઇફનો એક પાર્ટ જ સમજવો જોઈએ. માત્ર યુવતીઓ જ નહીં, પરંતુ દરેક મહિલાઓએ પણ સ્વરક્ષણ માટે જાતે તૈયારી કરવી જોઈએ.’